একে নগদ লক্ষ্মীর দেখা নেই। তার পর সকাল সকাল ৩৫ হাজার টাকার কড়কড়ে নোট খোয়াতে হয়েছিল। উপরি হিসাবে হারাতে হয়েছিল এটিএম কার্ড, ড্রাইভিং লাইসেন্স সহ একাধিক গুরুত্বপূর্ণ নথি। ফেরত পাওয়ার আশা কার্যত ছেড়েই দিয়েছিলেন নয়াদিল্লির বাসিন্দা জগরীত সিংহ। তবে পরের দিন সকালেই জগরীত সিংহ শুধু অবাক নয়, ভীষণ আশ্চর্য হয়েছিলেন। কলিং বেল বাজার পর দরজা খুলেই তাঁকে যিনি সম্ভাষণ জানালেন তিনি সাব-ইন্সপেক্টর মদন সিং। তিনিই হাজির জগরীতের হারানো ওয়ালেট ও কার্ড নিয়ে।
আরও পড়ুন
ট্রেনে বিনা টিকিটে রেলকর্মী, এসে পড়লেন চেকার। তারপর? দেখুন ভিডিও
তৃণমূলের সাংসদদের পিছনে এবার পুলিশ লাগালো মোদীর সরকার
আসলে শনিবার সকালে রাজধানী শহরের সরাই-কালে রোডে জগরীত সিংহের যখন পকেটমারি হয়, তখন চোরকে তাড়া করে ধরে ফেলেন পুলিশ আধিকারিক মদন সিংহ। সেখান থেকেই সাকিন-ঠিকানার খোঁজ পেয়ে হাজির হয়ে গিয়েছিলেন মদন সিংহ। তারপরেই মধুরেণ সমাপয়েৎ।
জগরীতের নিজের গল্পের এই ফেসবুক পোস্ট শেয়ার হয়েছে তিন হাজারেরও বেশি, প্রাপ্ত লাইকের সংখ্যা প্রায় এক মিলিয়ন। সোশ্যাল মিডিয়ায় মদন সিংহ আর জগরীতের স্টোরি ভাইরাল! মদন সিংহ, তাঁর এই বেনজির সততার পুরস্কারও পেয়েছেন— নতুন নোটে পাঁচ হাজার টাকা!